b'\n_START_ARTICLE_\nJonathan Woodgate\n_START_SECTION_\nKlubbkarriere\n_START_PARAGRAPH_\nWoodgate startet karrieren hos Leeds, f\xc3\xb8r han i januar 2003 ble solgt til Newcastle for \xc2\xa39 millioner. I august 2004 forlot han Newcastle til fordel for Real Madrid CF. Overgangssummnen l\xc3\xa5 da p\xc3\xa5 \xc2\xa313,4 millioner. Tiden hans i Real Madrid var mye plaget av skader, akkurat som i Leeds og Newcastle. Han debuterte for Real Madrid den 22. september 2005, over ett \xc3\xa5r etter at han ankom klubben. Woodgate fikk en horribel start p\xc3\xa5 karrieren i Real Madrid. I debuten lagde han selvm\xc3\xa5l og m\xc3\xa5tte g\xc3\xa5 av banen for 2 gule kort._NEWLINE_I 2006 gikk han p\xc3\xa5 utl\xc3\xa5n til Middlesbrough, en overgang som ble gjort permanent i 2007. Han signerte for Tottenham den 28. januar 2008. Han ble frigitt fra kontrakten sin hos Tottenham Hotspur juni 2011, hvorp\xc3\xa5 turen gikk videre til Stoke City FC.'